**CONTRACT DE PRESTĂRI SERVICII**

**DE FORMARE PROFESIONALĂ**

**PĂRŢILE CONTRACTANTE:**

**SOCIETATEA ELECTROCENTRALE BUCUREŞTI SA,** cu sediul in Bucuresti, Splaiul Independentei nr. 227, sector 6, inregistrata la registrul Comertului cu nr. J40/1696/2003, cod fiscal RO 15189596, cod poştal 060041, telefon 021 275 1103, fax 021 275 1405, e-mail [office@elcen.ro](mailto:office@elcen.ro), cod IBAN nr. RO25 RNCB 0082 0441 7274 0422 deschis la BCR – Sucursala Unirii, legal reprezentată de dl. Claudiu-Ionuț CREȚU-SÂRBU, Director General, în calitate de **BENEFICIAR** (ACHIZITOR) şi

Societatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ***unitate protejată autorizată*** prin Autorizația nr.\_\_\_\_\_\_\_\_\_\_\_\_\_\_\_\_, cu sediul in localitatea \_\_\_\_\_\_\_\_\_\_\_\_\_\_\_, judeţul/sectorul \_\_\_\_\_, strada\_\_\_\_\_\_\_\_\_\_\_\_\_\_\_\_\_\_\_, nr.\_\_\_\_\_, cod poştal \_\_\_\_\_\_\_\_, telefon \_\_\_\_\_\_\_\_\_\_, fax \_\_\_\_\_\_\_\_\_, cod IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ la Banca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, înregistrată la Registrul Comerţului cu nr.\_\_\_\_\_\_\_\_\_\_\_\_\_ la \_\_\_\_\_\_\_\_\_\_\_\_\_, cod fiscal \_\_\_\_\_\_\_\_\_\_\_\_\_\_\_\_\_\_\_ reprezentata prin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Director, în calitate **PRESTATOR** (CONTRACTANT)

## DEFINITII

* 1. Contractul reprezintă înțelegerea survenită între Prestator (Contractant) şi Beneficiar (Achizitor), așa cum este formulată în prezentul document, semnat de către părți, cu toate anexele şi documentele suplimentare încorporate şi care fac parte integrantă din acesta.
  2. Valoarea contractului reprezintă valoarea plătibilă Prestatorului (Contractantului), în cadrul Contractului, pentru îndeplinirea în întregime şi cu corectitudine a tuturor obligațiilor ce-i revin în temeiul prezentului Contract.
  3. Serviciile reprezintă totalitatea activităților desfășurate de Prestator/Contractant pentru îndeplinirea obligațiilor ce-i revin în temeiul prezentului Contract.
  4. Parte reprezintă Beneficiarul (Achizitorul) sau Prestatorul (Contractantul), după context.
  5. Părți reprezintă Beneficiarul (Achizitorul) şi Prestatorul (Contractantul).
  6. Certificatul de absolvire reprezintă documentul legal emis de către Ministerul Muncii și Solidarității Sociale şi Ministerul Educaţiei prin care se certifică calificarea cursantului.
  7. Certificatul de participare reprezintă documentul emis de către Prestator (Contractant) prin care se certifică participarea cursantului la programul de formare profesională de tip workshop / training.

## OBIECTUL CONTRACTULUI

* 1. Obiectul contractului îl constituie prestarea de către Prestator a serviciilor de formare profesională, conform anexei 1 la prezentul contract, pentru personalul Electrocentrale București SA, in conformitate cu oferta si cu respectarea cerintelor caietului de sarcini.
  2. Programele de formare profesională pentru ocupații se vor desfășura astfel încât participanții cursanți să-și însușească noțiunile, deprinderile, abilitățile, competențele prevăzute în standardele ocupaționale respective.
  3. Planificarea desfasurarii cursurilor (perioada, zilele, intervalul orar) va fi stabilita de comun acord de catre partile contractante.
  4. Prestatorul va asigura finalizarea procesului de instruire și susținerea examenelor de absolvire la terminarea stagiilor de pregătire, până la data de 31.12.2025.
  5. Documentele prezentului contract sunt:
* contractul propriu-zis;
* propunerea tehnică şi financiară prezentată de prestator;
* caietul de sarcini;
* anexele menţionate în textul contractului;
* eventualele acte adiţionale la contract.
  1. În cazul în care, pe parcursul îndeplinirii contractului, se constată faptul că anumite elemente ale propunerii tehnice sunt inferioare cerinţelor prevăzute în caietul de sarcini, prevalează prevederile caietului de sarcini.

## VALOAREA CONTRACTULUI

* 1. Valoarea contractului este de \_\_\_\_\_\_\_\_\_\_\_\_ lei (fără TVA), calculată corespunzător prețurilor unitare si numarului maxim de participanți pentru fiecare program de formare, conform anexei nr.1 la prezentul contract. Prețurile unitare menționate în anexa nr. 1 la contract sunt fixe pe toată durata derulării contractului.

## DURATA CONTRACTULUI

4.1. Prezentul contract intră în vigoare la data semnării sale de către reprezentanţii autorizaţi ai celor două părţi şi este valabil până la finalizarea programelor de formare profesională prevăzute în anexa 1 la contract și certificarea cursanților, dar nu mai tarziu de 31.12.2025.

## CONDIȚII DE LIVRARE ŞI DE PLATĂ

* 1. Dacă Beneficiarul nu achită contravaloarea facturii la termenul de plată, Prestatorul are dreptul de a percepe penalități egale cu dobânda legală penalizatoare, raportate la valoarea neonorată la plată a facturii fără TVA, conform prevederilor Cap. 6.
  2. Factura fiscală se va întocmi după începerea fiecărui program de formare profesională prevăzut în anexa nr.1 la prezentul contract și doar pentru numărul de persoane prezente la curs.
  3. Plata serviciilor se va achita prin ordin de plată, pe baza facturii emise de Prestator și înregistrată la Beneficiar, după începerea programului de pregătire și până la data examinării.

## PENALITĂŢI

6.1. În cazul în care una dintre părţi nu îşi îndeplineşte obligaţiile contractuale sau şi le îndeplineşte în mod necorespunzător, se obligă să plătească penalităţi egale cu dobânda legală penalizatoare, raportate la valoarea obligației neîndeplinite sau îndeplinite cu întârziere, pentru fiecare zi de întârziere.

Având în vedere că obligaţia esenţială a beneficiarului este plata preţului, valoarea penalităţilor pe care acesta le datorează, în situaţia neplăţii sau a plăţii cu întârziere, se va limita la valoarea debitului datorat.

## OBLIGAȚIILE PĂRȚILOR

* 1. Prestatorul îşi asumă următoarele obligații:

1. Să realizeze obiectul contractului la termenele şi în condițiile stabilite de prezentul contract;
2. Să presteze serviciile de instruire (formare profesională), cu respectarea normelor legale și a metodologiilor în materie, punând accent pe calitatea formării profesionale;
3. Să asigure numai personal calificat pentru prestarea serviciilor;
4. Să asigure finalizarea procesului de instruire și susținerea examenelor de absolvire la terminarea stagiilor de pregătire;
5. Să presteze activitățile de instruire online, în timpul programului normal de lucru al personalului ELCEN (după ora 8.00), de lunea până joia (nu obligatoriu în fiecare zi), cel mult 4 ore/zi, până în ora 16.00, iar examinarea finală să nu fie la mai mult de o săptămână de la terminarea fiecărui curs;
6. Prestatorul trebuie să implice angajatul său, persoană cu handicap, parțial sau integral în organizarea și susținerea (efectuarea) programelor de formare profesională ce sunt obiectul acestui contract.

7.2. Beneficiarul îşi asumă următoarele obligații:

a) Să asigure colaborarea dintre personalul său şi cel al Prestatorului în timpul derulării Contractului, pe toată durata acestuia; să răspundă prompt cererilor obiective ale Prestatorului privind această colaborare și doar celor care au legătură cu obiectul contractului;

b) Să plătească contravaloarea serviciilor în condițiile prevăzute de prezentul Contract;

c) Să asigure frecventarea programului de formare profesională de către participanți pe întreaga perioadă a cursului;

d) Să păstreze confidențialitatea asupra metodologiei folosite de Prestator şi asupra know-how-ului ce se va furniza în timpul prestarii serviciilor;

e) Să pună la dispoziția Prestatorului toate informațiile/datele/mijloacele/dotările solicitate pentru realizarea serviciilor ce urmează a fi prestate de către Prestator în termenele şi condițiile convenite prin prezentul Contract; să asigure accesul Prestatorului la informațiile şi documentele necesare executării serviciilor, în timp util;

f) Să asigure condițiile necesare desfăşurării instruirii utilizatorilor finali şi certificarea acestora;

g) Să nu întreprindă/se abțină orice/de la orice acțiune/inacțiune prin care să urmărească în orice fel concurarea neloială a Prestatorului sau lezarea imaginii Prestatorului. Prin concurență neloială se înțelege: (1) folosirea informațiilor comerciale confidențiale la care Beneficiarul are acces în virtutea calităţii sale de Parte la prezentul Contract pentru crearea unei poziții nefavorabile pentru Prestator, (2) orice alte practici ce au drept scop sau finalitate lezarea intereselor Prestatorului.

7.3. Atât Prestatorul cât și Beneficiarul au responsabilitățile prevăzute în Acordul de Parteneriat încheiat conform prevederilor HG nr. 268/2007, cu modificările și completările ulterioare.

## FORȚA MAJORĂ

8.1. Forţa majoră este constatată de o autoritate competentă.

8.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

8.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

8.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie în vederea limitării consecinţelor.

8.5. Dacă forţa majoră acţionează sau se estimează că va acţiona o perioadă mai mare de 3 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.

## CONFIDENȚIALITATE

9.1. Fiecare Parte îşi asumă obligaţia de a păstra confidențialitatea şi de a nu divulga unei terţe persoane, pe toată durata Contractului şi timp de cinci ani după expirarea lui, informațiile referitoare la date sau know-how (inclusiv, şi nu doar informații despre servicii, marketing, clienți, prețuri, proceduri interne, angajați) oferite Părții de către cealaltă Parte, direct sau indirect, sub orice formă (inclusiv, şi nu doar, mesaj verbal, scris sau vizual), şi nici să facă uz de aceste informații pentru alte scopuri, cu excepția acestui Contract.

* 1. Obligația de mai sus se aplică asupra informațiilor:

(1) Marcate ca fiind confidențiale;

(2) Al căror caracter confidențial a fost semnalat Părții în scris de către cealaltă Parte;

(3) Care, datorită caracterului lor, pot fi considerate ca fiind confidențiale în anumite circumstanțe, de către o persoană care deține calitatea de a face acest lucru. În situațiile în care există un echivoc asupra caracterului confidențial al acestor informații, Beneficiarul va solicita Prestatorului lămurirea acestui echivoc.

* 1. Noțiunea de informații confidențiale nu se aplică pentru informațiile care:

(1) sunt sau devin publice (în lipsa unei acțiuni sau inacțiuni incorecte a Părţii sau a filialelor sale, agenților, consultanților sau angajaților săi); sau

(2) sunt sau devin publice, prin alte mijloace decât încălcarea acestui Contract; sau

(3) se aflau în posesia legală a Părţii sau au fost cunoscute de către aceasta înaintea dezvăluirii lor de către cealaltă Parte; sau

(4) au fost primite de la un terț care este autorizat să le utilizeze şi să le facă publice; sau

(5) se solicită în mod legal dezvăluirea lor de către orice autoritate de reglementare sau de către orice autoritate îndreptăţită, dar numai în măsura necesității acestor informații confidențiale şi numai cu condiția notificării de către Parte a celeilalte Părţi, înaintea dezvăluirii, pentru a-i oferi acesteia posibilitatea de a se opune şi de a lua măsuri pentru asigurarea utilizării confidențiale a acestor informații.

* 1. Beneficiarul înțelege şi acceptă că Prestatorul livrează informații în condițiile stipulate de acest Contract, iar Beneficiarul este răspunzător în faţa Prestatorului pentru eventualele prejudicii cauzate de încălcarea acestui Contract de către managerii, angajaţii, colaboratorii sau oricare din prepuşii Beneficiarului. În cazul în care Beneficiarul nu respectă termenii Contractului referitori la confidențialitate, Prestatorul are dreptul să solicite despăgubiri.
  2. Anexa 2 „Notă de informare privind prelucrarea datelor cu caracter personal ale persoanelor fizice aparţinând partenerilor contractuali ai Societăţii Electrocentrale Bucureşti S.A.” face parte integrantă din contract.

## MODIFICAREA CONTRACTULUI

10.1. Drepturile şi obligaţiile contractantului iniţial rezultate din contractul sectorial sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune, divizare, achiziţie sau insolvenţă, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului sectorial şi să nu se realizeze cu scopul de a eluda aplicarea procedurilor de atribuire prevăzute de Legea achizițiilor sectoriale nr. 99/2016.

10.2. Suplimentar față de situațiile prezentate la articolul 10.1, părțile contractante au dreptul, pe durata îndeplinirii contractului, de a conveni modificarea clauzelor contractului prin act adiţional numai cu respectarea strictă a prevederilor actelor normative în materia achizițiilor sectoriale referitoare la modificarea contractului sectorial.

**11. NOTIFICĂRILE ÎNTRE PĂRŢI**

11.1 În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzut în partea introductivă a prezentului contract. În cazul în care notificarea se face pe cale poştală, ea va fi transmisă prin scrisoare recomandată cu confirmare de primire.

11.2. Notificarea trimisă prin fax sau email se consideră primită în prima zi lucrătoare după cea în care a fost expediată. Numerele de fax prin care se vor desfăşura comunicările prevăzute de prezentul contract sunt 021.275.1405 la Beneficiar şi \_\_\_\_\_\_\_\_\_\_\_\_\_ la Prestator, părţile afirmând că la aceste numere nu au acces decât persoane autorizate şi că primirea unui fax de pe aceste numere obligă în mod categoric şi irevocabil partea care l-a trimis.

11.3. Adresele de e-mail prin care se vor desfăşura comunicările prevăzute de prezentul contract sunt [office@elcen.ro](mailto:office@elcen.ro) la Beneficiar şi [\_\_\_\_\_\_\_\_\_\_\_\_\_\_\_\_\_\_\_\_](mailto:cursuri@protect-consulting.ro) la Prestator, părţile afirmând că la aceste adrese nu au acces decât persoane autorizate şi că primirea unui e-mail de pe aceste adrese obligă în mod categoric şi irevocabil partea care l-a trimis.

11.4. Notificările verbale nu se iau în considerare de nici una dintre părţi, dacă nu sunt confirmate prin intermediul uneia dintre modalităţile prevăzute la alineatele precedente.

11.5. Părţile se obligă să aducă la cunoştinţa celeilalte părţi, în scris, în conformitate cu prevederile de mai sus, în termen de maxim 5 zile lucrătoare, orice modificare intervenită în datele de identificare ale societăţii, schimbarea sediului, modificări în ceea ce priveşte persoanele care le reprezintă, sau limita şi puterile de reprezentare ale celor deja cunoscute, precum şi orice fel de modificare intervenită şi care poate afecta în vreun fel buna desfăşurare şi executare a prezentului contract, nerespectarea, cu rea credinţă, a acestei clauze fiind considerată o încercare de inducere în eroare a celeilalte părţi, actele şi faptele făcute în baza datelor deja cunoscute fiind perfect valabile.

**12. LITIGII**

12.1. Beneficiarul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

12.2. În caz de neînţelegere între părţi, instanţele judecătoreşti competente să judece litigiul, sunt instanţele competente din România, potrivit dreptului român.

## 13. ÎNCETAREA CONTRACTULUI

13.1. În cazul nerespectării obligaţiilor asumate prin prezentul contract de către una din părţile contractante, în mod culpabil și repetat, partea lezată va considera contractul reziliat / rezolvit de plin drept cu notificare prealabilă şi va avea dreptul de a pretinde plata de daune-interese.

13.2. Contractul este desfiinţat de drept, fără a mai fi necesară punerea în întârziere sau altă procedură prealabilă, de către achizitor, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public ; în acest caz prestatorul are dreptul de a pretinde numai plata corespunzătoare pentru partea din contract îndeplinită până la data desfiinţării de drept a contractului.

13.3. Contractul încetează de plin drept în cazurile de forţă majoră definite la Cap. 8.

13.4. Contractul poate înceta prin acordul părţilor, fără plata vreunei despăgubiri, numai prin încheierea unui act adiţional la contract.

Actul aditional va fi încheiat în baza unui Raport justificativ aprobat de conducerea Societății Electrocentrale Bucureşti SA și a acceptului prestatorului.

13.5. Achizitorul are dreptul de a denunța unilateral contractul în situația nerespectării dispozițiilor de la art.243 alin.(1) din Legea nr.99/2016 privind achizițiile sectoriale.

13.6. Achizitorul are dreptul de a denunța unilateral contractul în perioada de valabilitate a acestuia într-una din următoarele situații:

a) contractantul se afla, la momentul atribuirii contractului, într-una dintre situațiile care ar fi determinat excluderea sa din procedura de atribuire în temeiul art.177 din Legea nr.99/2016 privind achizițiile sectoriale;

b) contractul nu ar fi trebuit să fie atribuit contractantului respectiv, având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene.

## 14. CLAUZE FINALE

14.1 Părţile declară şi garantează că sunt înfiinţate şi funcţionează în conformitate cu normele în vigoare, că au capacitatea de a încheia prezentul contract în conformitate cu legea şi cu actele constitutive ale societăţii lor, deţinând toate autorizaţiile, licenţele, permisele, etc. în acest sens, că persoana care semnează prezentul contract are mandatul valabil de a reprezenta partea, că nu sunt şi nu vor fi ţinute de nici o garanţie, contract, obligaţie, sarcină sau promisiune către un terţ, care ar putea contraveni contractului, precum şi faptul că au posibilitatea să execute, întocmai şi la timp, obligaţiile asumate prin prezentul contract şi că prin afirmarea acestui fapt nu urmăresc să inducă în eroare cealaltă parte, prezentând ca adevărate fapte care nu sunt reale, asumându-şi în caz contrar chiar şi răspunderea penală, în situaţia în care declaraţiile de mai sus nu sunt conforme cu realitatea.

14.2 Părţile afirmă că semnează prezentul contract având în vedere declaraţiile de mai sus, declaraţii care au jucat un rol esenţial la încheierea contractului şi fără de care acesta nu ar fi luat naştere.

14.3. Fiecare şi toate clauzele acestui contract au fost negociate şi agreate de părţi şi reprezintă voinţa completă şi exclusivă a părţilor cu privire la obiectul acestui contract, înlăturând orice altă înţelegere anterioară, verbală sau scrisă.

14.4. Dacă o clauză a prezentului contract se perimă, devine ilegală, nulă sau imposibil de executat ca urmare a incidenţei unui act legislativ ulterior semnării prezentului contract, celelalte prevederi contractuale îşi menţin valabilitatea, în măsura în care este posibil şi nu contravin noilor cerinţe legale. În situaţia în care noile reglementări, care nu erau în vigoare la data semnării prezentului contract, contravin total sau parţial mai multor prevederi contractuale, părţile convin renegocierea, cu bună credinţă, a clauzelor respective.

În cazul în care există mai multe documente referitoare la prezentul contract şi care se contrazic sau sunt divergente, (de ex.: Acte adiţionale, Anexe, etc.) va fi luat în considerare, de fiecare dată, în lipsa unei dispoziţii contrare, documentul cel mai nou.

14.5. Părţile declară că dispun de toată experienţa şi cunoştinţele necesare încheierii prezentului contract, că toate prevederile prezentului contract (inclusiv ale Anexelor acestuia) au fost negociate de către părţi, că prezentul contract este încheiat în deplină cunoştinţă de cauză cu privire la efectele acestuia, cunoscând şi înţelegând pe deplin toate aspectele legale, tehnice şi comerciale legate de încheierea, executarea şi încetarea prezentului contract.

14.6. Prestatorul **NU** poate cesiona obligatiile contractuale.

Succesorii legali ai părţilor se subrogă în drepturile şi obligaţiile stabilite prin prezentul Contract.

14.7. Partile contractante au dreptul, pe durata îndeplinirii contractului, de a conveni modificarea clauzelor contractului prin act adiţional numai cu respectarea stricta a prevederilor actelor normative in materia achizitiilor sectoriale referitoare la modificarea contractului sectorial.

Prezentul Contract s-a încheiat astăzi, \_\_\_\_\_\_\_\_\_\_\_\_\_\_, în 2 exemplare originale, câte unul pentru fiecare parte, având aceeași forța juridică.

**BENEFICIAR, PRESTATOR,**

Societatea Electrocentrale Bucureşti S.A

Director General Director,

Claudiu-Ionuț CREȚU-SÂRBU

Director General Adjunct,

Adrian Cătălin TUDORA

Director Financiar,

Marcel VÎLCĂ

Viza CFP,

Director Resurse Umane și SSM,

Nicușor ȘTIR

Director Juridic și Achizitii,

Mihai VOLF

Serviciul Achiziţii și Monitorizare Proceduri,

Roxana KEDEI

Serviciul Juridic și Contractare,

Mioara MISLOSCHI

Responsabil Coordonare Contractare

Ioana UNTILĂ

Responsabil contract,

Denisa-Ioana NEAGU

**ANEXA nr.1**

la contractul nr. \_\_\_\_\_\_\_\_\_\_\_\_/2025

**LISTA SERVICIILOR CARE FAC OBIECTUL CONTRACTULUI**

|  |  |  |  |  |  |
| --- | --- | --- | --- | --- | --- |
| **NR**  **CRT** | DENUMIREA PROGRAMULUI DE FORMARE PROFESIONALA | **UM** | **CANTITATE** | **PREŢ ( LEI fara TVA)** | |
| **UNITAR** | **TOTAL** |
| **0** | **1** | **2** | **3** | **4** | **5=3x4** |
| **1** | Ocupația ''specialist în domeniul SSM'', cod COR 226302 | Pers. | 6 |  |  |
| **2** | Ocupația ''inspector în domeniul SSM'', cod COR 325723 | Pers. | 5 |  |  |
| **3** | Ocupația ''formator'', cod COR 242401 | Pers. | 10 |  |  |
| **4** | Ocupația ''analist resurse umane'', cod COR 242325 | Pers. | 12 |  |  |
| **5** | Anticorupția, etica, integritatea și deontologia profesională | Pers. | 5 |  |  |
| **6** | Guvernanța corporativă | Pers. | 4 |  |  |
| **7** | Utilizarea Microsoft Office (Word și Excel) nivel mediu | Pers. | 40 |  |  |
| **8** | Analiza și previziunea financiară | Pers. | 6 |  |  |
| **9** | Analiza cost-beneficiu | Pers. | 3 |  |  |
| **TOTAL FARA TVA (LEI):** | | | | |  |

**BENEFICIAR PRESTATOR**

Director Resurse Umane si SSM,

Nicușor ȘTIR

Șef Serviciul Organizare si Dezvoltare Profesionala,

Andreia COZMA

Derulator contract,

Ioana Maria DINU

Natalia-Nicoleta ROȘCA

Responsabil Achiziţie,

Marioara VRACIU

**ANEXA nr.2**

la contractul nr. \_\_\_\_\_\_\_\_/2025

**Notă de informare privind prelucrarea datelor cu caracter personal ale persoanelor fizice aparţinând partenerilor contractuali ai Societăţii Electrocentrale Bucureşti S.A.**

Societatea Electrocentrale București S.A. (denumită în continuare şi „ELCEN” sau “Operator”) colectează și prelucrează date cu caracter personal, în conformitate cu prevederile *Regulamentului UE 679/2016 privind protecția persoanelor fizice în ceea ce priveşte prelucrarea datelor cu caracter personal şi privind libera circulație a acestor date* (denumit în continuare “GDPR”).

Prin acest document vă informăm că, pentru o corectă şi completă semnare şi derulare a contractului, ELCEN prelucrează date cu caracter personal aparţinând persoanelor fizice din cadrul societăţii dumneavoastră, implicate în derularea contractului. Totodată vă informăm cu privire la modul în care ELCEN utilizează datele cu caracter personal aparţinând persoanelor fizice din cadrul societăţii dumneavoastră implicate în derularea contractului precum și despre drepturile pe care persoanele fizice menţionate anterior le au cu privire la respectivele date şi **vă rugăm ca informaţiile cuprinse în prezenta notă de informare să le aduceţi la cunoştinţa acelor persoane fizice din cadrul societăţii dvs. care sunt implicate în semnarea şi derularea contractului.**

Astfel, atât în procesul de semnare a contractului cât şi ulterior, pe parcursul derulării lui, inclusiv în perioada garanţiilor contractuale de orice natură, **ELCEN poate colecta următoarele tipuri de date personale ale persoanelor fizice implicate în semnarea / derularea contractului** (enumerarea nefiind limitativă): nume, prenume, CNP, serie şi număr carte de identitate / paşaport, număr de telefon, adresă de email, date privind calificări / competenţe profesionale etc.

1. **Date de contact ale Operatorului**

**Adresa**: Splaiul Independenței nr.227, sector 6, București

**Număr de telefon**: + 4021.275.11.03

**E-mail**: [office@elcen.ro](mailto:office@omega-trust.ro)

1. **Date de contact ale responsabilului cu protecția datelor din cadrul ELCEN:**

E-mail: [dpo@elcen.ro](mailto:dpo@omega-trust.ro)

1. **Scopurile prelucrării datelor cu caracter personal**

ELCEN colectează date cu caracter personal, pe care le prelucrează în vederea elaborării şi semnării contractului precum şi în vederea îndeplinirii tuturor cerintelor legale, contractuale şi regulamentare interne necesare unei corecte şi complete derulări a contractului cu privire la: urmărirea proceselor specifice, de orice natură (de proiectare, de fabricaţie, de control etc.), livrări, recepţii, plăţi, garanţii, inclusiv documente care atestă gradul de îndeplinire a respectivelor cerinţe sau a altor obligaţii contractuale.

1. **Destinatari ai datelor cu caracter personal**

Datele cu caracter personal sunt stocate de ELCEN, fiind transmise catre terti destinatari doar in cazuri temeinic justificate, impuse de legislaţie, reglementări şi o corectă şi completă derulare a contractului. Astfel că, în fluxul de prelucrare, datele cu caracter personal ar putea fi transferate, în funcţie de situaţie, următoarelor categorii de destinatari:

1. Autorități și instituții ale statului (cum ar fi, dar fără a se limita la: autorități fiscale, de reglementare, de control etc.)
2. Parteneri de afaceri implicaţi în executarea contractului;
3. Sistemul Electronic de Achiziții Publice (SEAP);
4. Jurnalul Oficial al Uniunii Europene (JOUE)
5. Instanțe judecătorești;
6. Consultanți externi (cum ar fi, dar fără a se limita la: avocati, contabili, auditori), pentru scopuri specifice, atunci când este necesar;
7. **Transferul datelor în afara țării**

ELCEN nu transferă datele cu caracter personal către o țară terță sau către o organizație internațională.

1. **Perioada stocării datelor**

In calitatea dumnevoastră de partener contractual al ELCEN, vom păstra datele personale ale persoanelor fizice implicate în derularea contractului pe întreaga perioadă de exercitare a relației contractuale cu dvs, inclusiv pe perioada garanţiilor de orice natură, precum și pentru perioada impusă de legislatia națională aplicabilă în domeniul financiar-contabil, conform Legii Contabilității nr.82/1991, actualizată, cu modificările și completările ulterioare.

În orice situaţie însă, respectivele date personale vor fi păstrate în cadrul entităţilor organizatorice din cadrul ELCEN cu atribuţii în semnarea şi derularea contractului atâta timp cât contractul produce efecte, plus o perioadă suplimentară de minim 5 ani în arhiva ELCEN, cu excepţia cazurilor în care se aplică alte prevederi (de exemplu prevederi legale cu specific financiar – contabil).

1. **Drepturile persoanelor fizice, în calitate de persoane vizate, cu privire la datele cu caracter personal**

Conform *Regulamentului UE 679/2016 privind protecția persoanelor fizice în ceea ce priveşte prelucrarea datelor cu caracter personal şi privind libera circulație a acestor date* persoanele fizice din cadrul societăţii dumneavoastră, implicate în semnarea şi derularea contractului, au următoarele drepturi cu privire la datele cu caracter personal care le aparțin și sunt prelucrate de ELCEN:

1. Dreptul de a solicita accesul la datele cu caracter personal colectate de către ELCEN;
2. Dreptul de a solicita rectificarea sau ștergerea datelor cu caracter personal stocate de către ELCEN;
3. Dreptul de a solicita restricționarea prelucrării datelor cu caracter personal de către ELCEN;
4. Dreptul de a vă opune prelucrării datelor cu caracter personal de către ELCEN;
5. Dreptul de a vă retrage consimțământul în orice moment, fără a afecta legalitatea prelucrării efectuate pe baza consimțământului înainte de retragerea acestuia;
6. Dreptul de a depune o plângere către *Autoritatea Națională de Supraveghere a Prelucrării Datelor cu Caracter Personal*.

şi pot face uz de oricare dintre aceste drepturi în condiţiile / cu excepţiile / conform clauzelor regulamentului menţionat mai sus, legislaţiei şi reglementărilor interne ELCEN aplicabile etc.

Persoanele fizice menţionate mai sus îşi pot exercita oricând oricare dintre drepturi sau pot obține informații suplimentare, trimițând un email la adresa [dpo@elcen.ro](mailto:dpo@elcen.ro)

1. **Temeiul pentru prelucrarea datelor personale, pentru scopurile definite mai sus,** este elaborarea şi derularea corectă şi completă a contractului, în acord cu reglementările legale în vigoare şi clauzelor contractuale.

**BENEFICIAR PRESTATOR**

Director Resurse Umane și SSM,

Nicușor ȘTIR

Șef Serviciul Organizare și Dezvoltare Profesionala,

Andreia COZMA

Derulator contract,

Ioana Maria DINU

Natalia-Nicoleta ROȘCA

Responsabil Achiziţie,

Marioara VRACIU

# MODEL DE CONTRACT

Pentru achiziţia de servicii:

**„Servicii de formare profesionala de la**

**unitati protejate autorizate”**

Conţinutul clauzelor contractuale cuprinse in următoarele capitole este obligatoriu:

## 2. OBIECTUL CONTRACTULUI

## 3. VALOAREA CONTRACTULUI

## 4. DURATA CONTRACTULUI

## 7. OBLIGAȚIILE PĂRȚILOR

## 8. FORȚA MAJORĂ

## 10. MODIFICAREA CONTRACTULUI

**12. LITIGII**

## 13. ÎNCETAREA CONTRACTULUI

## 14. CLAUZE FINALE

Director Juridic și Achiziții,

Mihai VOLF

Serviciul Achiziţii și Monitorizare Proceduri,

Roxana KEDEI

Serviciul Juridic și Contractare,

Mioara MISLOSCHI

Serviciul Organizare și Dezvoltare Profesională,

Derulator contract,

Ioana Maria DINU

Natalia-Nicoleta ROȘCA

Responsabil Coordonare Contractare,

Ioana UNTILĂ

Intocmit,

Responsabil contract,

Denisa-Ioana NEAGU